केरल सरकार ने अगले 100 दिनों के लिए 10,000 करोड़ रुपये की परियोजनाओं की घोषणा की
तिरुवनंतपुरम : केरल में माकपा नीत वाम लोकतांत्रिक मोर्चा (एलडीएफ) सरकार ने बृहस्पतिवार को 10,000 करोड़ रुपये की विकास परियोजनाओं की घोषणा की। ये वैसी परियोजनाएं हैं, जिनका काम या तो अगले 100 दिन में पूरा हो जाएगा या शुरू होगा।
सरकार ने कल्याणकारी पेंशन को बढ़ाया है तथा राशन कार्डधारियों के बीच मुफ्त में खाद्य सामग्री वितरण को भी चार और महीने के लिए बढ़ा दिया है।
केरल में अगले साल अप्रैल-मई महीने में विधानसभा चुनाव होने की संभावना है।
मुख्यमंत्री पी विजयन ने घोषणाएं करते हुए कहा कि वाम सरकार चुनावी घोषणापत्र में शामिल 600 वादों में से 570 को ‘सफलातपूर्वक पूरा’ कर सकती है और इसके अलावा वह 100 और परियोजनाओं को पूरा सकती है जो कि चुनावी वादे का हिस्सा भी नहीं थी।
उन्होंने दावा किया कि ‘100 दिन के कार्यक्रम’ की घोषणा सितंबर में हुई थी और वह ‘बेहद सफल’ रही थीं इसलिए सरकार इस संबंध में दूसरा चरण लागू करने की योजना बना रही थी। विजयन ने कहा, ‘‘ अगले 100 दिन में सरकार राज्य में या तो 10,000 रुपये मूल्य की विकास परियोजनाओं की शुरुआत करेगी या कामों को पूरा करेगी। इनमें से 5700 करोड़ रुपये की 5,526 परियोजनाओं को पूरा किया जाएगा या उद्घाटन होगा। वहीं 4,300 करोड़ रुपये की 646 परियोजनाओं की शुरुआत होगी।’’
उन्होंने कहा कि दूसरे चरण में सरकार का लक्ष्य 50,000 नौकरियों के सृजन का है। उन्होंने कहा कि नौ नई औद्योगिक इकाईयों का उद्घाटन जनवरी होगा, जिसमें पलक्कड़ का डिफेंस पार्क शामिल है।
मुख्यमंत्री ने कहा कि एक जनवरी, 2021 से कल्याण पेंशन में नए साल के उपहार के तौर पर 100 रुपये की वृद्धि करके इसे 1,500 रुपये किया जाएगा। वहीं सभी राशन कार्ड धारियों को मुफ्त में राशन किट अगले चार महीने तक मुहैया कराया जाएगा। इससे 80 लाख से ज्यादा परिवारों को फायदा पहुंचेगा।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva